NaiveNeuron/SloPal huggingface dataset:
Žilinka, Maroš, generálny prokurátor SR (2023-02-02):
Pán poslanec, vlastne ste plynule prešli do otázky číslo šesť, ktorá sa dotýka našich výrokov a stanoviska z marca 2021, a tu považujem za potrebné povedať jedno. Ja odmietam, aby sa takýmto špekulatívnym spôsobom manipulovalo s výrokmi v čase, pretože výroky, ktoré som ja prezentoval tak na výbore Národnej rady Slovenskej republiky, ako aj verejne prostredníctvom hovorkyne Generálnej prokuratúry Slovenskej republiky, zodpovedali skutkovým a právnym záverom, ku ktorým sme dospeli ako orgány činné v trestnom konaní v čase, keď sme dané výroky prezentovali. V čase, keď sme ich prezentovali, sme nemohli vedieť, aké budú závery a zistenia nemeckých súdov v januári 2023, a teda sme na nich ani nemohli reagovať zákonným postupom pri vykonávaní dokazovania, to znamená dožiadaniami o právnu pomoc, respektíve vykonávaním výsluchov. Jednoducho odmietam takúto, takúto manipuláciu a tlaky o tom, že niekto bagatelizoval, niekto klamal, niektorí poslanci, pán poslanec Krúpa žiada ospravedlnenie. Ja sa nemám za čo ospravedlňovať. Jednoducho tie výroky, ktoré som v danom čase vyriekol, zodpovedali skutkovému a právnemu stavu veci. Zachádzam už do, do odpovede na otázku číslo dva, vašu druhú otázku, to znamená šiestu, ale môžme ju vlastne odpovedať už teraz... (Prerušenie vystúpenia predsedajúcim.)
Matovič, Igor, poslanec NR SR (2014-02-04):
Ďakujem, kolega Brocka, že ste mi objasnili váš prístup k veci. Samozrejme s tým súhlasím, preto som hovoril, že si myslím, že by sme mali nabádať práveže a vytvoriť podmienky, aby poslanci mohli byť zamestnaní v súkromnej sfére, nie vo verejnej, nie teda byť ako riaditeľom Sociálnej poisťovne, de facto menovaným, alebo riaditeľom nemocnice, jeden, druhý poslanec, myslím si, že v tejto Národnej rade možno aj viacerí. Samozrejme, že to je de facto jak kebyže nominant politický, čiže takéto som nemyslel. Ale byť zamestnaný v súkromnej sfére, každému z nás by pomohlo, lebo by sme presne vedeli, čo trápi zamestnanca, čo trápi podnikateľa, a myslím si, že posunulo by to kvalitu návrhov, ktoré sa tuná predkladajú. Čiže tlačiť zase na pílu v tom, že zase, jak sa hovorí, že so špinavou vodou vyliať aj dieťa, by asi nebolo v tomto prípade dobré. Práve si myslím, že je naozaj veľmi účelné, aby poslanci mali styk s realitou, aby boli zamestnaní v súkromnej sfére, podotýkam, práve preto, aby poznali problémy, dokázali ich identifikovať, navrhovali riešenia a potom následne tuná v Národnej rade tieto riešenia presadzovali. Len mi tam trošku pripadalo v tých vystúpeniach vašich také, akoby, že možno trošku závisť už potom s tým, že tuším Madej, alebo čo, či si zarobí. Keď si zarobí ako právnik, keď si zarobí naozaj reálne vlastnou hlavou a nie tou povestnou vlastnou hlavou, nech ich má. Keď je šikovný, nech si zarobí, či podniká alebo je zamestnaný, nech si zarobí. Ale nech to nie sú peniaze z verejných zdrojov, na ktoré sa skladajú daňoví poplatníci.
Kyselica, Lukáš, poslanec NR SR (2022-04-27):
A ešte na záver hlasujeme, ešte na záver hlasujeme o návrhu uznesenia, ktoré predložil poslanec Blanár. Ide o bod B a C jeho pozmeňujúceho návrhu.
B. Bugár, podpredseda NR SR: (2001-10-17):
(Hlasovanie.) Prítomných je 103 poslancov, za 68, proti 32, zdržali sa 3. Konštatujem, že tento návrh bol prijatý, takže nebudeme pokra-čovať. Nakoniec budeme hlasovať o návrhu poslanca Národnej rady Slovenskej republiky Roberta Fica na vydanie zákona o preukazovaní pôvodu majetku (tlač 1147) v prvom čítaní. Spravodajcom je pán poslanec Orosz. Nech sa páči. L. Orosz, poslanec: Ďakujem pekne, pán podpredseda. V rozpra-ve nezaznel žiaden návrh podľa § 73 ods. 3 zákona o rokovacom poriadku. Z toho hľadiska zopakujem môj návrh, ktorý som uviedol vo svojom úvodnom vystúpení, aby sa Národná rada Slovenskej republiky uzniesla podľa § 73 ods. 3 písm. c) zákona o rokovacom poriadku na tom, že odporučí prerokovať tento návrh v druhom čítaní.
Kazda, Radovan, poslanec NR SR (2020-07-08):
Ďalšie hlasovanie o tom, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali ihneď, resp. v termínoch, ktoré boli, s ktorými boli poslanci oboznámení. Prosím, dajte hlasovať.
Hrnčiar, Andrej, podpredseda NR SR (2017-04-06):
Poslankyňa Blahová.
Aštaryová, Zuzana, poslankyňa NR SR (2011-11-30):
Odhlasovali sme body zo spoločnej správy a teraz môžeme pristúpiť k hlasovaniu o pozmeňujúcom návrhu, ktorý podal poslanec Matej. Prosím, dajte hlasovať.
Žiga, Peter, podpredseda NR SR (2023-12-19):
Pán poslanec Viskupič.
Viskupič, Marián, poslanec NR SR (2019-10-25):
V podstate len veľmi jednoducho. Ďakujem za slovo. Inak toto je jedna výnimka, ktorá, okej, je. Už, už popísať ju nie je jednoduché, hej, a teraz ale za chvíľku napadne niekoho, že nejaké iné odvetvie, nejakému inú časť kľudne potravín v nejakom inom režime, napríklad ten McDonald bez ubytovania, a vyrábame proste zložitejšie a zložitejšie zákony, viac a viac výnimiek, v ktorých sa vo finále stratíme my a vo finále sa stratí v nich aj ekonomika potom a jej celková taká efektívnosť. Takže asi, asi takto.
M. Hort, podpredseda NR SR: (2008-09-10):
A teraz dávam slovo spravodajcovi, ktorého určil navrhnutý gestorský výbor pre kultúru a médiá, pánovi poslancovi Jánovi Senkovi, aby nás oboznámil s úvodnou spravodajskou informáciou. Nech sa páči.
Grendel Gábor, podpredseda NR SR (2021-06-24):
Tak najprv vystúpi pán Sulík, nech sa páči.
Suja, Miroslav, poslanec NR SR (2022-12-08):
Ďakujem za slovo. Tú jednu vec, čo som chcel povedať, už povedal kolega Miňo Mazurek, tak ja sa vyjadrím už len tak všeobecne. Áno, pán kolega, aj keď máme na veľa vecí úplne iný názor, na tento zákon máme absolútne rovnaký. Ďakujem, že ste presne pomenoval, o čom ten zákon je.
Košútová, Magda, poslankyňa NR SR (2013-12-03):
Ďakujem pekne za slovo. No niektorým dobrosrdečným pánom poslancom asi nestačí tento rečnícky pult a na budúce si zoberú trstenicu. Alebo lepšie, bič, aby si vydobyli pozornosť na to, aby sme počúvali ich geniálne myšlienky. Prečo to tu musíme počúvať? Prečo nás tu školia takíto tiežministri? Prečo?
Paška, Pavol, predseda NR SR (2013-09-04):
Pán poslanec Podmanický.
Laurenčík, Milan, podpredseda NR SR (2020-04-01):
Ďakujem. Pani poslankyňa Kozelová, reakciu chcete? Nie. Vyhlasujem teda všeobecnú rozpravu za skončenú. Pán minister, chcete zaujať stanovisko alebo ešte v rámci rozpravy? V rámci rozpravy. Pán minister ešte v rámci rozpravy vystupuje.
Hrnčiar, Andrej, podpredseda NR SR (2018-10-18):
Pán poslanec Pčolinský.
Plaváková, Lucia, poslankyňa NR SR (2024-02-28):
Ďakujem veľmi pekne za tvoj veľmi cenný príspevok. Hovorila si veľa o tom aj, aké aktivity je potrebné robiť, aké zmeny je potrebné prijať a priniesť v oblasti rodovo podmieneného násilia, a nie je toho málo. A ja úplne rozumiem tomu, že sa to nedá robiť hneď, ale možno by sme mohli začať aspoň diskusiou. A mňa v tomto kontexte naozaj mrzí, že opakovane sa stáva, že keď prinášame rôzne témy vrátane tejto na ľudskoprávny výbor, tak koalícia ten výbor sabotuje. A chcela by som, aby to odznelo aj v tomto pléne, že to naozaj nepovažujem za správne. Skúsme začať aspoň tou diskusiou, veď hádam sa nebojíte s nami diskutovať, pán minister spravodlivosti. Je to naozaj smutný obraz. My sa snažíme vždy vecne a konštruktívne vnášať rôzne témy. Dnes sme chceli diskutovať o zrušenej výzve na ochranu ľudských práv, ktorá sa týka aj rodovo podmieneného násilia, aj takéto projekty tam spadali. A opäť to vyzerá tak, že záhadne majú všetci poslanci a poslankyne z koalície, ktorí sú v tomto výbore, iné pracovné povinnosti, pritom to začína o 45 minút a niektorých tu aj vidím. Tak skúsme naozaj k tomu pristupovať tak, že sa snažme spolu aspoň diskutovať a hľadať tie riešenia. Veď my nič iné nechceme. Naozaj vás k tomu vyzývam a prosím, lebo sa to opakuje dookola. Ďakujem.
Bugár, Béla, podpredseda NR SR (2017-05-10):
Nech sa páči, prezentujme sa a hlasujeme. (Hlasovanie.) Prítomných 137, za 101, proti 13, 22 poslancov sa zdržalo hlasovania, 1 nehlasoval. Konštatujem, že sme schválili vládny návrh zákona o Fonde na podporu kultúry národnostných menšín. Teraz prosím pána poslanca Tittela, aby uviedol hlasovanie o návrhu uznesenia k návrhu na vyslovenie súhlasu Národnej rady z Dohovorom Rady Európy o filmovej koprodukcii (tlač 489). Nech sa páči. [Hlasovanie o návrhu na vyslovenie súhlasu Národnej rady Slovenskej republiky s Dohovorom Rady Európy o filmovej koprodukcii (revidovaným) , tlač 489.]
Kollár, Boris, predseda NR SR (2022-06-21):
S faktickou poznámkou teraz vystúpi pán poslanec Taraba.
Laššáková, Jana, podpredsedníčka NR SR (2014-10-23):
Ďakujem pekne, pán minister. Pán poslanec chce doplňujúcu otázku, samozrejme. Poprosím vás, zapnite pána poslanca!
Poliačik, Martin, poslanec NR SR (2013-05-22):
O bode 5 spoločnej správy nemožno hlasovať, keďže sme schválili bod 3 spoločnej správy, budeme teda hlasovať o bode 8 spoločnej správy. Odporúčanie gestorského výboru je schváliť.
Laššáková, Jana, podpredsedníčka NR SR (2012-12-07):
Prerušujem rokovanie o tomto bode programu, budeme pokračovať v utorok o 9.00 hod. Začne pán poslanec Kaník, aby mohol dokončiť svoje vystúpenie. Ale vidím, ako sa vám tu dobre sedí, tak sme možno mohli aj do štvrtej potiahnuť. Ale keďže sme sa dohodli, že dneska budeme rokovať do 15.00 hod., želám vám pekný víkend a v utorok o 9.00 hod. (Prerušenie rokovania o 14.59 hodine.)
Janiš, Stanislav, poslanec NR SR (2011-06-30):
Pán predseda, pristúpime k hlasovaniu z rozpravy. Budeme hlasovať o návrhu pána poslanca Chrena.
Laššáková, Jana, podpredsedníčka NR SR (2013-04-16):
S reakciou? Nie. Nech sa páči, pán poslanec Kuffa, máte slovo.
M. Číž, podpredseda NR SR: (2010-03-04):
(Hlasovanie.) Prítomných 131 poslancov, za návrh 130 poslancov, nehlasoval 1 poslanec. Tento návrh zo spoločnej správy sme schválili.
Pellegrini, Peter, predseda NR SR (2015-11-10):
Panie poslankyne, páni poslanci, keďže už dorazil pán minister, pristúpime k 1. bodu programu, ktorým je druhé čítanie o vládnom návrhu zákona o finančných nástrojoch financovaných z európskych štrukturálnych a investičných fondov a o zmene a doplnení niektorých zákonov . Vládny návrh zákona má parlamentnú tlač 1735, spoločná správa výborov má tlač 1735a. Poprosím teraz pána podpredsedu vlády a ministra financií Petra Kažimíra, aby vládny návrh zákona odôvodnil. Nech sa páči, máte slovo.
Danko, Andrej, predseda NR SR (2019-03-26):
Ďakujem. Dávam slovo spoločnému spravodajcovi z výboru pre verejnú správu a regionálny rozvoj poslancovi Glendovi, aby informoval Národnú radu o výsledku rokovania výborov, aby odôvodnil návrh a stanovisko gestorského výboru. Nech sa páči, pán poslanec.
Jurinová, Erika, podpredsedníčka NR SR (2014-12-12):
Pán poslanec, na vaše vystúpenie sú štyri faktické poznámky. Uzatváram možnosť prihlásiť sa. Nech sa páči, pán poslanec Muňko.
B. Bugár, podpredseda NR SR: (2001-09-05):
Nech sa páči, pán poslanec.
P. Hrušovský, predseda NR SR: (2004-03-12):
(Hlasovanie.) 137 prítomných, 94 za návrh, 4 proti, 39 sa zdržalo. Konštatujem, že návrh sme schválili. Prosím ďalší návrh. I. Hamarčák, poslanec: Ďalej budeme hlasovať spoločne o bodoch 9 a 31 s odporúčaním gestorského výboru neschváliť.
Laurenčík, Milan, podpredseda NR SR (2020-04-01):
Ďakujem. Toto boli všetci písomne prihlásení. Pýtam sa, či sa chce niekto prihlásiť do rozpravy ústne. Končím možnosť, dvaja páni, traja páni poslanci. Pán poslanec Dostál.
Fronc, Martin, poslanec NR SR (2012-05-15):
Ďakujem pekne, pani podpredsedníčka. Pán kolega Sulík, neviem, či to je dobrá cesta, ktorá sa tu deje, že opozičné strany medzi sebou hrajú pingpong. No tak do toho sa nemienim zapojiť celkom iste. Ale ja vysvetlím, keby tam zostalo to slovo zaväzuje, tak musíme, aby sa dalo to naplniť, zmeniť aj zákon, a to dokonca ústavný zákon, pokiaľ tam bude to slovo žiada, tak to je slabé. A ja s vami súhlasím, že je to slabé, ale je to prijateľné. A nemám problém, ak dáte návrh ústavného zákona, taký ústavný zákon podporiť v tomto smere. A jednoducho, keď prejde, budem rád. Ďakujem.
Ďuriš Nicholsonová, Lucia, podpredsedníčka NR SR (2018-09-14):
Ďakujem pekne, pani spravodajkyňa. Otváram rozpravu. Písomne sa neprihlásil nikto. Pýtam sa teraz, či sa chce niekto prihlásiť ústne. Nie, nie je tomu tak. Vyhlasujem teda všeobecnú rozpravu k tomuto bodu rovno za skončenú. Pani navrhovateľka, je niečo, čo by ste chceli dodať? Nie je tomu tak. Pani spravodajkyňa? Nie. Prerušujem rokovanie o tomto bode programu. Teraz pristúpime k prvému čítaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov . Návrh zákona má parlamentnú tlač 1088 a návrh na jeho pridelenie na prerokovanie výborom je v rozhodnutí pod č.1142. Opäť pani poslankyňa Soňa Gaborčáková ako predkladateľka.
M. Číž, podpredseda NR SR: (2006-10-24):
V tejto súvislosti ma napadá, že by predsa len bola vhodná otázka pre kolegov z KDH, že ako je to možné, že po ôsmich rokoch vo vládnej koalícii, kde ešte pred 5 mesiacmi ste boli členmi vládnej koalície v Národnej rade, že ste vláde nepripravili takýto nádherný bonbónik, že by ste prijali deklaráciu o daňovej suverenite. Problém totiž je, samozrejme, širší. Ja chcem aj kolegov zo SNS na to upozorniť, pred ktorými sa hrá vcelku veľmi prehľadná a zrejmá hra, ako tá vláda bude vyzerať v Európskej únii, kde zatiaľ takúto formu nezmyselného nátlaku na orgány Európskej únie, akým by bola táto deklarácia, ešte žiadny štát nespravil, ako naši zástupcovia, ako naša vláda bude vyzerať v Európskej únii. Ja si myslím, že ste pripravili taký celkom slušný mikulášsky žartík. Ale chcem vás presvedčiť, že toľko naivity sa nepatrilo, aby ste u nás predpokladali. Myslím, že ten účel je úplne jasný.
B. Bugár, podpredseda NR SR: (2002-06-26):
Pán poslanec, nech sa páči, máte slovo. Pán poslanec, v rozprave sa vystupuje od rečníckeho pultu. M. Maxon, poslanec: Áno, pán podpredseda, je to v rokovacom poriadku, že spravidla, už minule sa nám stalo, že váš kolega mohol, ja som nemohol, ale to je bezvýznamné. Ja som preto chcel hovoriť z miesta, že nie som členom výboru pre hospodárstvo, privatizáciu a podnikanie, nepochybne ale členovia tohto výboru si uvedomujú súčasné a predovšetkým budúce postavenie Úradu pre reguláciu sieťových odvetví. Nepochybne je to úrad, ktorého rozhodnutia budú mať veľmi významné dopady, tak ako hovoril pán predseda, od 1. januára 2003 aj v cenovej oblasti a ja som teda zo svojho miesta len chcel poďakovať predsedovi Úradu pre reguláciu sieťových odvetví aj Regulačnej rade, že aplikáciu zákona zvládli pomerne v náročných podmienkach v súlade so zákonom a v samotnej správe sa uvádza, že tie činnosti a kompetencie, ktoré budú prechádzať v súlade so zákonom na úrad v ďalšom období, že sa teda úrad na to pripravuje. Takže dovoľte mi, aby som predsedovi úradu aj členom Regulačnej rady za zvládnutie toho počiatočného náporu v súvislosti s rozbehnutím úradu v mene svojom aj v mene poslaneckého klubu Hnutia za demokratické Slovensko poďakoval. Ďakujem pekne, to je všetko.
Brocka, Július, poslanec NR SR (2013-03-12):
Ďakujem pekne. Vážený pán poslanec, som vás pozorne počúval, aj keď mi je ľúto, že tí, ktorí by to mali počúvať, v tejto sále nesedia. A ja by som preto vaše vystúpenie využil aj tak politicky a možno by som práve na adresu tých zo SMER-u povedal, že sú príliš precitlivení, mám pocit, ako keby mali alergiu v istom zmysle, že takýmto neprimeraným spôsobom reagujú na návrh skupiny poslancov v prípade obžaloby prezidenta. Ako keby to bola nejaká neslýchaná vec, z našej strany nehoráznosť, opovážlivosť, a pritom stačí sa pozrieť po okolitých krajinách. S Českou republikou sa často porovnávame a tam už v tejto otázke sú dokonca vpredu. Oni už taký návrh v jednej komore parlamentu schválili a dnes je pred Ústavným súdom. Je síce pravda, že už ten prezident nie je prezidentom. Ale myslím si, že môžu byť pokojní poslanci zo SMER-u, pretože v našom prípade ani nehrozí, že by sa tento návrh dostal pred Ústavný súd. Ale minimálne mohli využiť tento priestor v parlamente, aby o dôvodoch nášho návrhu s nami diskutovali, že by s nami o tom rozprávali, lebo o tom je parlament. A myslím si, že aj tým spôsobom, že sa oni takto zasprávali, tak oni ignorujú parlamentnú demokraciu.
R. Zajac, minister zdravotníctva SR: (2004-12-02):
Ten prvý by smeroval k tomu, aby sme mali konateľov obchodných spoločností, ktorí budú poistencami štátu. Pretože ak by nemal žiadny príjem, tak je poistenec štátu zo zákona. A my dávame možnosť spoločníkom takýchto spoločností, ako sú spoločnosti s ručením obmedzeným, ale nemyslíme si, navyše Obchodný zákonník nepozná pojem nezamestnaný konateľ a my ho len potrebujeme taxatívne presnejšie vymedziť. Navyše, ak by mal súbeh príjmov, tak sa postupuje ako u každého iného až do limitu trojnásobku priemernej mzdy. Tá druhá časť je vypustenie bodu 28. Pán poslanec Džupa, v prípade, že by si to mal nakupovať ako súkromná osoba daňového úradu, je to vari ešte trikrát horšie porušenie ochrany osobných dát, ako keď to musí dávať daňovník. Navyše, keďže ide o povinnosť stanovenú zákonom platiť poistné, tak potom môžeme, a je to ústavokonformné, túto povinnosť takisto dať aj preukazovať. Takže si myslím, že nemôžem podporiť ako predkladateľ tieto dva pozmeňujúce návrhy, aj keď ich rešpektujem a rozumiem ich významu. A myslím, že aj to ukazuje na niečo, čo naozaj už dlhší čas cítime aj v zdravotníckom výbore, že naša diskusia je vecná a nie politická. Ďakujem pekne.
Osuský, Peter, poslanec NR SR (2015-06-19):
Ďakujem za slovo, pani predsedajúca. Vážená snemovňa, nebudem sa šíriť k návrhu zákona. Opäť opakujem to, čo som povedal. Je to krok správnym smerom. Ak poisťovňa bude mať nad sebou Damoklov meč, že si rok neuspokojený čakateľ na operáciu pôjde absolvovať operáciu do Mníchova, do Amsterdamu alebo do Štokholmu, bude to dostatočným pobádacím momentom na to, aby konala, aby zazmluvnila, aby uhradila, aby splnila svoj záväzok voči poistencom. Tento návrh zákona kolegu Novotného je nepochybne pre mňa jedným z dôkazov toho, o čom sa dnes hovorilo, že je dobré, že v tomto parlamente sedia aktívni ľudia z nejakej branže, ktorí vedia, ako beží svet a čím sa dá prospieť dobrej veci. Pri striktnom prijatí toho, že by tu nemali sedieť ľudia aktívni v nejakej branži, ktorá im umožňuje mať lepší vhľad do problematiky ako laici, by podľa mňa tento parlament nefungoval lepšie, i keby nebol tzv. konflikt záujmov. Myslím si, že aj prítomnosť Viliama Novotného je dôkazom toho, že je ďaleko väčší prospech z ľudí, ktorí do toho vidia, ako je riziko z konfliktu záujmov, ktorý vzniká veľmi často nie na základe odbornosti a príslušnosti, ale na základe prostej korupcie. A ešte jednu vec by som povedal všeobecne. Môj priateľ Ľubo Galko tu hovoril o pomere pravdepodobnosti pádu meteoritu a prijatia jeho zákona. Neviem si predstaviť, milí kolegovia z vládnucej strany, že by tento návrh zákona mohol neprospieť pacientom, ktorí volia SMER. Neviem si predstaviť, že by ich nepotešilo, že nebudú čakať dva roky na operáciu. Neviem si predstaviť, že by zdravý rozum umožnil postaviť sa proti takémuto návrhu zákona len preto, že jeho autor je Šanca. Teda myslím si, že je dobré, aby sa prijímali zákony podľa prospechu pre občana, ktorého máme zväčša plnú hubu, ale ktorého vlastne nešetríme tým, že odmietame návrhy zákonov podľa predkladateľa. Ďakujem.
Grendel, Gábor, poslanec NR SR (2019-10-22):
Ďakujem pekne, pán predsedajúci. Milí kolegovia, ak by vás zaujímali aj podrobnosti o tomto návrhu ústavného zákona, tak by som si dovolil vypichnúť niektoré odseky, ktoré by sa doplnili do ústavy v prípade, že tento náš návrh schváli plénum hlasovaním. Takže, v čl. 85 sa konci pripája veta: „Na požiadanie orgánu Národnej rady Slovenskej republiky, ktorým je vyšetrovací výbor podľa čl. 92, sa na jeho schôdzi musí zúčastniť aj iná osoba ako osoba uvedená v prvej vete.“ V čl. 92 ods. 1 sa za slovo „orgány“ vkladá čiarka a pripájajú sa tieto slová „ktoré môžu mať vyšetrovaciu právomoc“. Na vyšetrenie vecí verejného záujmu môže Národná rada Slovenskej republiky zriadiť vyšetrovací výbor. Urobí tak vždy, ak o to požiada najmenej tretina poslancov. Vyšetrovací výbor má desať členov a skladá sa z predsedu, podpredsedu, overovateľov a ďalších členov. Členov vyšetrovacieho výboru volí Národná rada na základe princípu pomerného zastúpenia politických strán a politických hnutí, za ktoré boli poslanci zvolení do Národnej rady v príslušnom volebnom období, a to tak, aby päť členov bolo zvolených z politických strán a politických hnutí, ktoré vytvorili vládu, a päť členov spomedzi ostatných poslancov. Všetky orgány verejnej moci poskytnú vyšetrovaciemu výboru potrebnú súčinnosť. Podrobnosti o právach a povinnostiach vyšetrovacieho výboru a o konaní pred ním ustanoví zákon. Čiže toľko zatiaľ k zmene ústavy a nasledujúcim bodom je potom zmena rokovacieho poriadku Národnej rady Slovenskej republiky, resp. zmena tohto zákona, kde dopodrobna uvádzame, ako by tieto vyšetrovacie orgány fungovali.
Grendel, Gábor, podpredseda NR SR (2020-06-09):
Pani poslankyňa Záborská.
Kamenický, Ladislav, poslanec NR SR (2015-12-09):
Ďakujem. Vážený pán predseda, v rozprave vystúpili traja poslanci. Pán poslanec Madej, Beblavý a Hlina. Pán predseda, budeme hlasovať o zmene pripomienky vyplývajúcej z rozhodnutia prezidenta Slovenskej republiky s odporúčaním gestorského výboru neschváliť.
P. Hrušovský, predseda NR SR: (2004-03-04):
E. Černá, poslankyňa: Ďakujem. Pri argumentácii, že je málo zdrojov na vykrytie oprávnených  nárokov týchto subjektov, opakujem, že pri schvaľovaní vládneho návrhu zákona o štátnom rozpočte Slovenskej republiky na rok 2004 dňa 12. decembra 2003 Národná rada schválila návrh poslanca Antona Blajska a zvýšila decentralizačnú dotáciu pre samosprávne kraje o 350 mil. Tým sa vytvorili finančné predpoklady aj na dodržanie princípu rovnosti prístupu k verejným zdrojom v oblasti sociálnych služieb. V prípade, že nie je vôľa podporovať tieto subjekty, je potrebné prijať také opatrenia, aby boli jasne informované a všetky záväzky prebral štát, resp. samosprávne kraje. Neviem si však predstaviť, kde sa nájdu zdroje na investície a vznik alternatívnych zariadení. Tie totiž sú už dnes a dlhodobo na kolenách. Ďakujem pekne.
M. Hort, podpredseda NR SR: (2009-06-26):
Nech sa páči, pokračujte, pán kolega Bárdos.
Bittó Cigániková, Jana, poslankyňa NR SR (2021-09-28):
Pán kolega, čo vy, prosím vás pekne, máte čo nesúhlasiť s tým, že nejaká žena niekde na Slovensku ide na interrupciu? Vy ste furt nepochopili, že to je úplne jej vec? Čo vy sa tu vôbec vyjadrujete, že vy nesúhlasíte s niečím, čo spraví človek, ktorého ste vy v živote nevideli. Vy nemáte páru o tom, z akých dôvodov, v akej životnej situácii. Rozprávate tu o svojej Martuške, nech je šťastná, všetko dobré jej prajem, aj vám, aj vašim deťom, samozrejme. Ale Martuška zrejme takto žiť chce, zrejme tie deti chcela, práve s vami a aj taký počet. Martuška chce, ale čo? Podporovali by ste ju aj keby sa rozhodla inak? Keby Martuška nebola vaša manželka, ale možno kamarátka? Keby žila s násilníkom a rozhodla by sa ísť kvôli tomu na interrupciu, podporili by ste ju aj vtedy? Aj vtedy by ste boli taký chápavý? Aj keby, napríklad, nechcela byť dvanásť rokov doma, možno by chcela robiť kariéru. Podporili by ste a bola by to možno aj vaša žena. Podporili by ste vašu ženu, keby chcela robiť kariéru miesto toho, aby prinášala na svet deti, jedno za druhým? Ja to nechcem dehonestovať, pokiaľ je šťastná, v poriadku, ale skúste pochopiť, že sú tu aj ženy, ktoré proste nevidia toto ako najväčšie šťastie a vy im do toho nemáte čo hovoriť. A keby otehotnela s iným mužom, ako ste vy napríklad, napriek tomu, že ste v manželstve, aj tak by ste boli taký chápavý? Keby proste povedala, že nechce ďalšie dieťa, proste nechce ďalšie dieťa, pretože už má, už má detí dosť, aj tak by ste boli chápavý? Ja vám týmto chcem len naznačiť, že vy nemáte páru. Už tým, že tu vystúpite a rozprávate o nejakej ideálnej rodinnej situácii, vy vôbec nemáte páru, prečo ženy sa rozhodnú pre takýto krok a nemáte sa im do toho čo starať. A mimochodom hovorili ste, že som meškala. Meškala som preto, lebo som bola u lekára, lebo ma napadol chlap, ktorý nesúhlasí s mojimi politickými názormi, mimochodom. Tak predtým, ako niečo poviete, si to overte. Ale kolega Cmorej to zvláda možno práve preto, lebo sme takto v konflikte a takto musím vystupovať.
Kuffa, Štefan, poslanec NR SR (2020-03-24):
Môžu zostať aj tak, mne to nevadí.
Sulík, Richard, predseda NR SR (2010-12-01):
Ďakujem pekne. Pán poslanec Jurčík.
Fedor, Martin, poslanec NR SR (2013-03-14):
Tiež chcem poprosiť členov výboru na kontrolu Vojenského spravodajstva, zasadnutie výboru je o 12.30 hodine. Ďakujem.
P. Hrušovský, predseda NR SR: (2004-12-02):
(Hlasovanie.) 137 prítomných, 1 za, 101 proti, 30 sa zdržalo, 5 nehlasovalo. Bod 33 zo spoločnej správy sme neschválili. Teraz ideme hlasovať o bode 31.
Jurinová, Erika, podpredsedníčka NR SR (2015-06-23):
Pán poslanec Fecko.
Vargovčák, Marek, poslanec NR SR (2010-12-14):
... Žitňanská podala v mene 15 poslancov pozmeňujúce a doplňujúce návrhy a požiadala o osobitné hlasovanie o ňou uvedených návrhoch zo spoločnej správy. Ako spoločný spravodajca podávam návrh na skrátenie lehoty o hlasovaní o dnes podaných pozmeňujúcich a doplňujúcich návrhoch, ktoré odzneli v rozprave.
Baránik, Alojz, poslanec NR SR (2020-12-09):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Hrnčiar, Andrej, podpredseda NR SR (2017-09-07):
Prosím, prezentujme sa a hlasujme. (Hlasovanie.) Prítomných 135, za 98, proti 1, zdržalo sa 35, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
P. Hrušovský, podpredseda NR SR: (2001-09-05):
A. Engliš, poslanec: Pán predsedajúci, pán minister, dámy a páni, máme pred sebou návrh na skrátené legislatívne konanie o vládnom návrhu zákona o zvýšení dôchodkov v roku 2001. Ja by som sa chcel dotknúť len jednej myšlienky, ktorá je tu. V zmysle zákona číslo 46 o zvyšovaní dôchodkov sa starobné dôchodky, invalidné dôchodky, čiastočné invalidné dôchodky, dôchodky za výsluhu rokov, vdovské dôchodky a sirotské dôchodky zvýšia, ak sa podľa údajov vykázaných Štatistickým úradom Slovenskej republiky zvýšili životné náklady aspoň o 10 percent alebo priemerná mzda aspoň o 5 percent. Vzhľadom na to, že v druhom štvrťroku 2001 bola splnená jedna z týchto podmienok, a to zvýšenie priemernej mzdy aspoň o 5 percent, je potrebné, aby nedošlo k ohrozeniu základných ľudských práv. A to je to, na čo chcem ja poukázať. Navrhnúť Národnej rade Slovenskej republiky, aby sa uzniesla na skrátenom legislatívnom konaní o vládnom návrhu zákona o zvýšení dôchodkov v roku 2001. Potade je to skutočne všetko v poriadku, ale samotný návrh odporuje tomuto tvrdeniu, aby nedošlo k ohrozeniu základných ľudských práv. On totiž len tvrdí, že ochraňuje základné ľudské práva dôchodcov, ale výškou návrhu ich likviduje. Pán minister, 5 percent je výsmech našich dôchodcov, 5-percentné zvýšenie. Výsmech preto, že nepokryje ani len infláciu, ktorá, pokiaľ mám dobré informácie, je okolo 7 percent. Čiže poviem na rovinu, urobíte si čiarku, že ste zvýšili dôchodky, ale dôchodcom sa životná úroveň zníži. Fantastické opatrenie tejto vlády. Ja mám na to jediné, jedno, jedinú jednu vetu. Hanba vám. (Potlesk.)
Pčolinský, Peter, podpredseda NR SR (2023-03-23):
Nie, nie, nie, nie, samozrejme.
Zmajkovičová, Renáta, podpredsedníčka NR SR (2013-09-18):
Pán poslanec Vašečka.
Matejička, Vladimír, poslanec NR SR (2015-03-17):
Ďakujem za slovo. Pán predseda, v rozprave vystúpil jeden poslanec, pán Simon. Nepodal však žiadny pozmeňujúci návrh. Preto, prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Miškov, Juraj, poslanec NR SR (2013-09-03):
Ďakujem veľmi pekne. Tak ešte raz. Martin, chcel by som ti poďakovať za príspevok v rozprave, kde si uviedol aj nejaké príklady, ako vláda zhoršuje podnikateľské prostredie a ako sa prejavujú prijaté opatrenia, ktoré sme pred tým, ako ich parlament prijímal, tu na tomto mieste kritizovali, ako sme upozorňovali na to, ako poškodia práve malých a stredných podnikateľov. Chcel by som, pán minister, uviesť, že my zbierame všetky tieto podnety od podnikateľov, my zbierame skúsenosti s vami prijatými opatreniami a budeme ich v krátkej dobe prezentovať a tieto skúsenosti sú naozaj šialené. Vy jednoducho robíte všetko pre to, aby ste ľudí motivovali k tomu, aby skončili podnikať. Vy robíte všetko pre to, aby ste zlikvidovali akéhokoľvek podnikateľského ducha na Slovensku. Nebudem sa teraz tomu viac venovať. Všimol som si, že predkladáte na túto schôdzu ďalšie zákony aj v daňovej oblasti, konkrétne aj novelu, ďalšiu novelu zákona 222/2004, ktorú sme novelizovali, alebo ktorú ste novelizovali minulý rok a ktorá platí, myslím si, od 1. októbra a ktorá naozaj spôsobila veľké problémy podnikateľom. Takže bližšie k tomu vystúpime v rozprave k jednotlivým návrhom, ktoré ešte prídu. Ale naozaj som veľmi rád, že pán poslanec Chren otvoril túto tému, pretože toto je jedna z vecí, ktoré momentálne trápi, trápia, trápi podnikateľov na Slovensku. Ďakujem.
Ježík, Jozef, poslanec NR SR (2018-02-06):
Ďakujem, týmto sme hlasovali o všetkých pozmeňujúcich návrhoch, a preto, pán predsedajúci, navrhujem, aby sme pristúpili k tretiemu čítaniu ihneď. Dajte, prosím, hlasovať.
V. Veteška, podpredseda NR SR: (2007-05-17):
(Hlasovanie.) Prítomných 141, za 48, proti 62, zdržalo sa 31. Neschválili sme tieto návrhy. Nech sa páči.
Kéry, Marián, poslanec NR SR (2017-12-05):
Pán poslanec Rajtár, pán predseda vlády vám na rovinu povedal, že nemáte žiadne právo na to, aby ste moralizovali, a ja sa k jeho slovám pridávam. Vypočuli ste si obvinenia v priamom prenose z očí do očí. Obvinenie z toho, že ste naviedli svojho asistenta Filipa, v tom čase zamestnanca Tatra banky, aby spáchal trestný čin a porušil bankové tajomstvo. Na toto obvinenie ste nepovedali ani slovo. Z vašej strany nezaznela žiadna reakcia. Namiesto toho ste si opäť zobrali slovo, postavili ste sa za rečnícky pult a do nemoty ste opakovali svoje často, musím povedať, že pseudoargumenty. Toto podľa mňa dokáže len človek, ktorý má hrošiu kožu.
Remišová, Veronika, poslankyňa NR SR (2019-02-18):
Ďakujem. Ja len na vystúpenie kolegu Petráka by som chcela povedať, že mimoriadne schôdze vôbec nie sú o politických bodoch. Na tom sa zhodneme, že jednoducho v prvom rade nám ide o to, aby 33 mil. z peňazí ľudí, čo platia dane, aby boli rozdelené zmysluplne, transparentne a férovo. So stanoviskom rektorskej konferencie sa stotožňujem, ale to stanovisko nemá nič spoločné s bodmi, ktoré prejednávame teraz na tejto mimoriadnej schôdzi. A ja si myslím, že je potrebné vyhlásiť výzvy, že je potrebné eurofondy efektívne a zmysluplne čerpať, pretože sme v piatom roku, a vidíte, že eurofondy čerpáme tak, že musíme, že jednoducho prídeme minulý rok 27 mil. eur, teraz o 80 mil. eur. A skúsenosti z minulého programového obdobia nám ukazujú, že ak sa čerpanie nechá na poslednú chvíľu, tak dochádza k rôznym zle manažovaným projektom a musíme vracať obrovské množstvo peňazí do Bruselu. A posledná vec, kolega Petrák, povedal si, že išlo opäť, že pôjde, tak to pôjde opäť o mediálnu bublinu. Tu som sa chcela spýtať, čo boli tie mediálne bubliny, pretože eurofondový škandál teda žiadna bublina ani hystéria, ako to nazýva pani ministerka, nebol. Jednoducho, ako aj pani ministerka uviedla, vec prešetrujú orgány činné v trestnom konaní, podávali sme podnet na OLAF, prešetruje to aj OLAF, prešetruje to aj, prešetril to Najvyšší kontrolný úrad, ktorý ukázal obrovské pochybenia obrovských rozmerov, takže nebola to žiadna mediálna bublina.
Hrušovský, Pavol, podpredseda NR SR (2010-10-20):
Hlasujeme o návrhu. (Hlasovanie.) 144 prítomných, 66 za, 27 proti, 49 sa zdržalo, 2 nehlasovali. Návrh zákona do druhého čítania sme neschválili. Pán poslanec Jasaň bol poverený výborom pre sociálne veci a bývanie, aby predložil Národnej rade návrhy k prerokovávanému návrhu poslancov Národnej rady Slovenskej republiky Viery Tomanovej, Jany Vaľovej a Branislava Ondruša na vydanie zákona o poskytovaní jednorazového príspevku k dôchodku a o zmene a doplnení niektorých zákonov (tlač 126). Pán poslanec, nech sa páči.
Paška, Pavol, predseda NR SR (2013-09-10):
Pán poslanec, oceňujem vašu tvorivosť, ale buďte taký láskavý, zaujmite svoje miesto na mieste, ktoré vám patrí. (Poznámka predsedajúceho adresovaná poslancovi Alojzovi Hlinovi, ktorý sedí na mieste určenom zasadacím poriadkom NR SR predsedovi vlády SR. Pre vypnutý zvuk nepočuť, čo poslanec hovorí predsedajúcemu schôdzi.) Viete čo, pán poslanec, vy ste drzý jak opica! Choďte si sadnúť na svoje miesto! (Potlesk.) Dúfam, že kolegyne, kolegovia ocenia novelu rokovacieho poriadku, kedy získam nástroje ako ľudí, ako je pán poslanec Hlina, naučiť, čo je to rešpekt k základným normám. Ďakujem pekne. (Dlhotrvajúci potlesk.) Budeme hlasovať teraz. Dámy a páni... Choďte na miesto, prihláste sa a môžte potom robiť čo chcete (Poznámka adresovaná poslancovi Alojzovi Hlinovi.)! Budeme hlasovať o prerokovanom bode programu. Poprosím pána poslanca Dušana Bublavého, aby uviedol hlasovanie v prvom čítaní o vládnom návrhu zákona o podmienkach výkonu volebného práva. Je to tlač 659. (Hlasovanie o vládnom návrhu zákona o podmienkach výkonu volebného práva a o zmene Občianskeho súdneho poriadku , tlač 659.)
Bugár, Béla, podpredseda NR SR (2019-09-17):
Prezentujme sa a hlasujme. (Hlasovanie.) Prítomných 139 poslancov, za 83, proti 1, zdržalo sa 54 poslancov, 1 nehlasoval. Tieto body sme schválili. Nech sa páči.
P. Paška, predseda NR SR: (2009-10-27):
(Hlasovanie.) 115 prítomných, 48 za, 4 proti, 62 sa zdržalo, 1 nehlasoval. Návrh zákona do druhého čítania sme neschválili, nebudeme pokračovať v rokovaní o ňom. Pani poslankyňa Rošková teraz v prvom čítaní uvedie hlasovanie o návrhu poslankyne Národnej rady Slovenskej republiky Jany Vaľovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov . Je to tlač 1275.
Kolíková, Mária, ministerka spravodlivosti SR (2021-09-16):
Ďakujem pekne za slovo, vážený pán predsedajúci. Vážené pani poslankyne, vážení páni poslanci, na rokovanie Národnej rady predkladám vládny návrh zákona, ktorým sa dopĺňa zákon o obchodnom registri a o zmene a doplnení niektorých zákonov v znení neskorších predpisov a ktorým sa tiež mení a dopĺňa zákon o súdnych poplatkoch a poplatku za výpis z registra trestov v znení neskorších predpisov. Tento návrh zákona predkladám ako iniciatívny materiál na základe požiadavky z aplikačnej praxe o odstránenie administratívnej záťaže. Cieľom tejto právnej úpravy je zefektívnenie dopĺňania identifikačných údajov osôb do obchodného registra, a to tak, aby sa v čo najväčšej miere eliminovala povinnosť doplniť identifikačné údaje zo strany zapísaných osôb. V súlade s požiadavkami užívateľskej prívetivosti sa navrhuje zaviesť možnosť podania samostatného bezplatného návrhu na zápis, ktorým sa výlučne dopĺňajú identifikačné údaje, a súčasne osobitný mechanizmus automatizovaného doplnenia identifikačných údajov, ktorý sa bude realizovať spôsobom využitia hodnôt referenčných údajov. Toto automatizované doplnenie sa zrealizuje iba v prípade, ak o totožnosti nebude žiadna pochybnosť. Po vykonaní takéhoto automatizovaného doplnenia identifikačných údajov zašle registrový súd zapísanej osobe do elektronickej schránky oznámenie o doplnenie identifikačných údajov spolu s výpisom s obchodného registra. Ak registrový súd nezašle oznámenie o takomto doplnení, v tom prípade bude platiť, že automatizované doplnenie identifikačných údajov nebolo možné vykonať. Zapísaná osoba bude mať po tomto dátume, teda po 31. máji 2022, možnosť splniť povinnosť doplnenia identifikačných údajov prostredníctvom zavádzaného bezplatného návrhu na zápis, ktorým výlučne doplní identifikačné údaje. Účinnosť zákona navrhujeme už od 1. decembra 2021 s ohľadom na potrebu včasného riešenia problémov z aplikačnej praxe. Návrh zákona má pozitívny vplyv na informatizáciu spoločnosti, na podnikateľské prostredie, negatívny vplyv na rozpočet verejnej správy, je rozpočtovo krytý. Dovolím si vás požiadať o podporu predloženého vládneho návrhu zákona, vážené pani poslankyne, vážení páni poslanci.
Draxler, Juraj, minister školstva, vedy, výskumu a športu SR (2015-05-28):
Vážená pani predsedajúca, ďakujem za slovo. Vážený pán poslanec, môj názor na turbulencie v Slovenskej akadémii vied je nasledovný. Do určitej miery chápem znepokojenie akademického prostredia, ak sa vynoria zvesti o tom, že by mala byť nejakým spôsobom ohrozená samosprávnosť Akadémie vied. Za seba môžem povedať, že garantujem, že nepodpíšem nič, čo by nejakým spôsobom mohlo zasahovať do samosprávnosti Slovenskej akadémie vied. Pokračujeme v rokovaniach ohľadom zákona o verejných výskumných inštitúciách. Tento zákon považujem za potrebný pre to, aby mohlo dôjsť k transformácii Slovenskej akadémie vied, tak aby sa z nej stala moderná inštitúcia, kde všetky manažérske procesy vedú k tomu, že prostriedky, finančné prostriedky, ktoré do Akadémie budú v budúcnosti prúdiť, budú efektívne využívané na prácu na výskume a podobne, ako na efektívny nákup technológií a podobne. V tejto chvíli považujem za potrebné predovšetkým upokojiť vášne, ktoré sa okolo tohto zákona vynorili. Považujem za svoju povinnosť, aby sme si ešte raz sadli za stôl s akademikmi podobne ako so všetkými zúčastnenými v tejto diskusii a ešte raz si povedali, prečo naozaj tento zákon potrebujeme, aby sme si vysvetlili garancie, ktoré v tomto zákone sú, ktoré sa týkajú samosprávnosti tak, ako nakladania s majetkom, ktorý má prejsť na transformované ústavy Slovenskej akadémie vied. Toľko z mojej strany. Ďakujem, skončil som.
Bugár, Béla, podpredseda NR SR (2017-03-23):
Ďakujem pani ministerke. Teraz dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, pánovi poslancovi Kvorkovi, nech sa páči.
Hrnčiar, Andrej, podpredseda NR SR (2019-09-12):
Pán poslanec Kotleba, posledný vystupujúci v rozprave.
Pročko, Jozef, poslanec NR SR (2023-03-23):
No, Marek, ja si naopak myslím, že vôbec si tu nikoho neurážal, mal si super vystúpenie, bolo to výborné, bolo to k veci, hovoril si o tom, čo, čo ty chceš. Hovoril si o tom, že naozaj každý máme právo na svoj názor, mňa mrzí, že naozaj, že naozaj, že Saska, liberáli takýmto spôsobom reagujú na niektoré názory a nadávajú do hlupákov. Mne sa to tiež stalo s dotyčným pánom, ale už sa mi ospravedlnil odvtedy, ale ja chcem povedať, že deviate božie prikázanie je o nezosmilníš, ja neviem, či si tým požiadal manželku blížneho svojho, áno, požiadal, tak pardon, tak sa ospravedlňujem. Ale chcem povedať, že mne vôbec nevadil ten Hitler v tvojom vystúpení, lebo naozaj niektorí tu v tejto sále to robia a robia to, čo robil Hitler a ty si nemyslel na saskárov, takže ja s tým absolútne súhlasím a musím ti povedať, že sa mi tiež páčilo to, že tu niekto ťa obviňuje z toho, že ideš hlasovať s mafiou a s náckami a s mafiou a s náckami povaliť túto vládu a saskári nemajú problém sa tam vpredu, Zemanová, sa tam nemá problém ľuľkať a muľkať s Pellegrinim a s ďalšími mafiánmi a s náckami, JBC chodí za Kotlebom a za ďalšou partiou, tak nech mi títo nerozprávajú o spolupráci s náckami, saskári, pretože vy s nimi normálne sa objímate a nemáte problém ísť s nimi ani do partie, takže toto mne vadí, ale nie všetci. Dúfam, že naozaj v tej Saske budú ľudia, ktorí, ktorí nepôjdu s tým Pellegrinim, no dúfam teda, ale vrátim sa k téme. Ja naozaj hovorím, že tam aj tam sú zlí ľudia a mňa toto uznesenie Európskej únie nie že uráža, ale ja nie som homofóbny a ja protestujem proti tomu, aby takto zovšeobecňovali. Tak prečo konkrétne nepovedali, konkrétne, ktoré skupiny ľudí, ale oni rozprávajú o Slovensku a ja si myslím, že na Slovensku je drvivá väčšina naozaj ľudí, ktorí si vážia aj kresťanov, aj liberálov a aj homosexuálne orientovaných ľudí.
Danko, Andrej, podpredseda NR SR (2024-06-13):
Ďakujem, prerušujem rokovanie o tomtom bode programu. Teraz nasleduje druhé čítanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a o organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony. Vládny návrh zákona je pod tlačou 231, spoločná správa výborov má tlač 231a. Prosím podpredsedu vlády Slovenskej republiky pre plán obnovy a znalostnú ekonomiku Petra Kmeca, aby vládny návrh zákona odôvodnil. (Rokovanie v druhom čítaní o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , tlač 231.)
Blanár, Juraj, podpredseda NR SR (2022-09-21):
Ďakujem. Týmto sme vyčerpali rozpravu, ktorú vyhlasujem za uzavretú. Pán navrhovateľ má záujem o záverečné slovo, udeľujem mu ho. Nech sa páči.
Hrnčiar, Andrej, podpredseda NR SR (2019-09-12):
Otváram rozpravu v rámci tretieho čítania . Hlási sa niekto do rozpravy? Nie je tomu tak. Vyhlasujem rozpravu za skončenú.
Bugár, Béla, podpredseda NR SR (2016-03-23):
Ak vás neinformovali kolegovia, môžem povedať, že v jednom výbore sme našli riešenie 7:6. Alebo 6:5, teraz neviem, takže nie je problém. Pán poslanec Matovič.
J. Kovarčík, poslanec: (2008-11-04):
Takže v tomto prípade by som ešte raz chcel podčiarknuť príhovor pána kolegu a zároveň ešte vypichnúť to, keď sa dotkol vlastne financovania chudoby, ktorá dneska je v Maďarsku, financovania aj z našej strany a z našich vreciek. Ďakujem.
B. Bugár, podpredseda NR SR: (2004-09-09):
(Hlasovanie.) Prítomných je 129 poslancov, za 74, proti 33, zdržalo sa 20, nehlasovali 2. Konštatujem, že sme v treťom čítaní . Otváram rozpravu v rámci tohto čítania a pýtam sa, či sa hlási niekto do rozpravy v rámci tretieho čítania. Konštatujem, že nikto. Vyhlasujem rozpravu za skončenú. Nech sa páči hlasovanie o celku.
Bugár, Béla, podpredseda NR SR (2017-04-04):
Teraz otváram... Páni poslanci! Keby tu bol pán podpredseda Glváč, už by vás upozorňoval. No, takže, otváram možnosť sa prihlásiť ústne do rozpravy. Dvaja. Končím možnosť sa prihlásiť. Pán poslanec, bohužiaľ, skončil som možnosť, takže, pán poslanec Jahnátek, nie debatovať, ale hlásiť sa treba. Takže pán poslanec Heger a Dostál. Nech sa páči, pán poslanec Heger, máte slovo.
Blanár, Juraj, podpredseda NR SR (2023-05-10):
Pán poslanec Kuriak s faktickou poznámkou.
Jurinová, Erika, podpredsedníčka NR SR (2012-09-20):
Ďakujem pánovi poslancovi. Pán poslanec, žiadate, aby Národná rada hlasovala o vašej nespokojnosti s odpoveďou? Ďakujem. Pýtam sa, keďže sme vyčerpali písomne prihlásených, pýtam sa, kto sa chce do rozpravy prihlásiť ústne? Zatváram možnosť prihlásiť sa. Nech sa páči, pán poslanec Zajac.
Šuca, Peter, poslanec NR SR (2019-10-28):
Hlasujeme o pozmeňujúcom návrhu pána poslanca Petráka, ktorý bol podaný v rámci rozpravy.
Danko, Andrej, podpredseda NR SR (2024-06-27):
Poslankyňa Plaváková s reakciou.
Lipšic, Daniel, poslanec NR SR (2013-05-16):
Ďakujem. Pán predseda, mám procedurálny návrh, aby sme prerušili rokovanie schôdze teraz – aj tak tu nebudú poslanci, v zásade hráme štvrťfinále – a rokovali o hodinu dlhšie zajtra v piatok. Dávam takýto procedurálny návrh, lebo myslím, že je to také úprimnejšie, ako sa tuná potulovať po televízoroch.
Paška, Pavol, predseda NR SR (2013-03-25):
Pán poslanec Hlina do rozpravy.
Pellegrini, Peter, predseda NR SR (2015-04-22):
Ďakujem pekne. Dávam teraz slovo spravodajkyni Anne Vittekovej, aby uviedla informáciu o prerokovaní návrhu zákona vo výboroch. Nech sa páči, pani spravodajkyňa.
Jurinová, Erika, podpredsedníčka NR SR (2013-12-12):
To znamená, že pokračujeme v prestávke.
Glváč, Martin, podpredseda NR SR (2018-10-16):
Ďakujem. S faktickou poznámkou jeden poslanec. Končím možnosť prihlásiť sa. Pán poslanec Jarjabek, nech sa páči.
Jurzyca, Eugen, poslanec NR SR (2015-02-11):
Ďakujem pekne. Vedel by som ho uviesť, ale dohoda bola, že poverený poslanec je Ľudovít Kaník a držím to, zatiaľ sme sa nedohodli na inom riešení.
T. Cabaj, podpredseda NR SR: (2010-01-29):
S faktickou poznámkou pán poslanec Lipšic.
Ďurica, Ondrej, poslanec NR SR (2022-02-03):
Ďakujem pekne za slovo. Pán kolega Šefčík, ja nechápem, prečo si ten drahocenný čas, ktorý máte v rozprave, míňate na to, aby ste neustále komentovali a spomínali predchádzajúce vlády. Už keď trápite poslancov v pléne tým, aby to počúvali niekoľkokrát, či už je to tu alebo na výboroch a pri každej diskusii a pri každej debate, tak netrápte aspoň občanov. Pretože vy ako vládni poslanci začínate každú vetu a končíte každú vetu tým, čo tu bolo za SMER-u, čo tu bolo... alebo proste vy neustále vypĺňate čas, pretože nemáte argumenty, nemáte odpovede a riešite to len touto formou. Je tu jednoduchý návrh zákona a pokiaľ by ste mali vôľu ho podporiť, tak by ste ho podporili. Len problém je ten, že vy nemáte, pretože s opozíciou sa nehlasuje. To je celý problém. A keď hovoríte o tom, že nie sú peniaze, alebo v tom duchu teda ste odpovedali, že teda uvedomujete si, aká je situácia, že všade je to zlé a tak ďalej. Bolo tu spomínané celoplošné testovanie, nebola tu spomenutá lotéria. Prečo ste s takým entuziazmom a s takou veľkou slávou neotvorili, neotvorili sociálne témy a nedali peniaze tam? Načo bola dobrá lotéria a všetky nezmysly spojené s tým? Veď to ste zostali ako vláda na smiech a ľudí ste len pohnevali a nič to nevyriešilo. Len vás chcem naozaj poprosiť, však skúste sa zamyslieť alebo si prehrajte tú rozpravu. Vy ste neustále hovorili o SMER-e, o minulosti, ale vy ste poslancom súčasnej vlády a vás tam ľudia zvolili zato, aby ste robili, a nie, aby ste tu spomínali celú rozpravu, čo bolo pred piatimi, desiatimi a neviem kedy. Veď to nikoho nezaujíma. Minimálne ľudí na ulici nie.
Soboňa, Juraj, poslanec NR SR (2018-06-22):
Ďakujem pekne, pán predsedajúci. Martin, chcel by som oceniť v tvojom vystúpení aj tie pozitíva, ktoré si zdôraznil. Si človek z praxe a určite vieš, že táto téma je veľmi zložitá a komplikovaná a vlastne tam, kde sa jedná čo len o meter štvorcový, treba zvlášť citlivo posudzovať a riešiť tieto problémy. Ja si myslím, že pani riaditeľka je rok vo funkcii, a myslím si, že je osoba na správnom mieste a jej príchodom na Slovenský pozemkový fond sa oveľa zlepšila práca Slovenského pozemkového fondu, rady pozemkového fondu. To nie je len moje konštatovanie. Toto bolo konštatované aj na jarnom zasadnutí rady starostov a primátorov v Tatrách, kde bola prítomná aj pani riaditeľka. To ocenili z celého spektra starostovia, primátori, nielen koaliční, ale aj opoziční. A chcem ti povedať, že starostovia sa na teba obracajú. Je vydaný manuál, ako treba postupovať, ako je list generálneho riaditeľa SPF, ako treba postupovať. ZMOS niekoľkokrát písomne, či už cez komoru obcí, alebo cez komoru miest vydáva do regiónov tieto pokyny, ako treba postupovať. Naposledy sme dostali aj od pani riaditeľky cez ZMOS list ohľadom vydržania a spolupráce medzi mestami a obcami a SPF, aby sa teda zlepšila transparentnosť, aby sa zlepšila kvalita tej práce. Takže ja vidím pozitíva príchodom novej pani riaditeľky na Slovenský pozemkový fond a skutočne tá spolupráca medzi mestami a obcami a SPF sa výrazne zlepšila a je pozitívna.
Jurinová, Erika, podpredsedníčka NR SR (2014-12-11):
Pán poslanec, na vaše vystúpenie sú dve faktické poznámky. Uzatváram možnosť prihlásiť sa. Nech sa páči, pani poslankyňa Vaľová.